ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องความคุ้มครองความปลอดภัยและการช่วยเหลือด้านการเงินและด้านอื่นที่เกี่ยวข้องให้แก่เจ้าหน้าที่ที่ได้กระทำการหรือปฏิบัติหน้าที่โดยสุจริตจากรัฐในกรณีที่ถูกดำเนินคดีพ.ศ. ๒๕๖๐ โดยที่พระราชกำหนดการประมง พ.ศ. ๒๕๕๘ ได้มีการแก้ไขเพิ่มเติมกำหนดให้การปฏิบัติหน้าที่ของเจ้าหน้าที่ตามพระราชกำหนดนี้ กฎกระทรวง ประกาศหรือระเบียบที่ออกตามความในพระราชกำหนดนี้ ให้สันนิษฐานว่าผู้มีหน้าที่กระทำการหรือปฏิบัติหน้าที่โดยสุจริตและได้รับความคุ้มครองความปลอดภัยและการช่วยเหลือด้านการเงินและด้านอื่นที่เกี่ยวข้องจากรัฐในกรณีที่ถูกดำเนินคดีอาศัยอำนาจตามความในมาตรา ๑๑๕/๑แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมรัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ ๑ กรณีที่เจ้าหน้าที่ของรัฐซึ่งกระทำไปตามอำนาจหน้าที่ตามกฎหมายว่าด้วยการประมงถูกกล่าวหาหรือดำเนินคดีแพ่งหรือคดีอาญาโดยที่ส่วนราชการต้นสังกัดได้พิจารณาแล้วเห็นว่าการกระทำที่ถูกกล่าวหาหรือถูกฟ้องคดีนั้นเป็นการปฏิบัติราชการตามอำนาจหน้าที่ตามที่กำหนดไว้ในกฎหมายว่าด้วยการประมงและทางราชการมิได้เป็นผู้กล่าวหาหรือฟ้องคดีนั้นเองให้เจ้าหน้าที่ของรัฐดังกล่าวได้รับความช่วยเหลือในการดำเนินการต่อสู้คดีทั้งในชั้นพนักงานสอบสวนพนักงานอัยการ และศาลการช่วยเหลือตามวรรคหนึ่งให้ดำเนินการตามระเบียบกระทรวงการคลังว่าด้วยการช่วยเหลือข้าราชการหรือลูกจ้างของทางราชการที่ต้องหาคดีอาญาพ.ศ. ๒๕๒๘ โดยอนุโลมกรณีที่เจ้าหน้าที่ตามวรรคแรกถูกกล่าวหาหรือดำเนินคดีอาญาเป็นกรณีที่ผู้เสียหายได้ร้องทุกข์ต่อพนักงานสอบสวนหรือพนักงานอัยการเป็นโจทก์แต่ส่วนราชการต้นสังกัดได้พิจารณาแล้วเห็นว่าการกระทำที่ถูกกล่าวหาหรือถูกฟ้องคดีนั้นเป็นการปฏิบัติราชการตามอำนาจหน้าที่ตามที่กำหนดไว้ในกฎหมายว่าด้วยการประมงและกรณีดังกล่าวมิได้เกิดจากการทุจริตละเว้นการปฏิบัติหน้าที่หรือปฏิบัติหน้าที่โดยมิชอบให้เจ้าหน้าที่ของรัฐดังกล่าวได้รับความช่วยเหลือในการดำเนินการต่อสู้คดีทั้งในชั้นพนักงานสอบสวนพนักงานอัยการ และศาล โดยสามารถจ้างทนายความเพื่อดำเนินคดีในชั้นศาลได้ ค่าฤชาธรรมเนียมศาลค่าใช้จ่ายอื่นอันเกิดขึ้นในการดำเนินการต่อสู้คดี และค่าจ้างทนายความ ให้เบิกจ่ายเท่าที่จ่ายจริงตามความจำเป็น เหมาะสมและประหยัดข้อ ๒ กรณีที่เจ้าหน้าที่ของรัฐตามข้อ๑ ถูกกล่าวหาหรือถูกฟ้องคดีในศาลปกครอง โดยที่ส่วนราชการต้นสังกัดได้พิจารณาแล้วเห็นว่าการกระทำที่ถูกกล่าวหาหรือถูกฟ้องคดีนั้นเนื่องมาจากการปฏิบัติราชการตามอำนาจหน้าที่ตามที่กำหนดไว้ในกฎหมายว่าด้วยการประมง ให้ส่วนราชการต้นสังกัดจัดนิติกรหรือผู้ที่ทำหน้าที่เกี่ยวข้องในด้านกฎหมายประจำส่วนราชการนั้นให้ความช่วยเหลือ ให้คำปรึกษาจัดทำคำให้การ คำร้อง คำขอ หรือคำแถลงต่าง ๆ เพื่อต่อสู้คดีในศาลปกครอง และในกรณีจำเป็นอาจขอให้พนักงานอัยการดำเนินการแทนให้ก็ได้ข้อ ๓ ค่าใช้จ่ายต่าง ๆอันเกิดขึ้นในการดำเนินการต่อสู้คดีในศาลแพ่ง ศาลอาญา ศาลปกครอง ให้เบิกจ่ายโดยงบประมาณของหน่วยงานต้นสังกัดเว้นแต่เป็นค่าเสียหายหรือค่าสินไหมทดแทนตามคำพิพากษาให้ดำเนินการตามพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙ การเบิกจ่ายค่าใช้จ่ายตามวรรคหนึ่งกรณีเป็นการเรียกเก็บค่าใช้จ่ายในการดำเนินคดีจากพนักงานอัยการให้เบิกจ่ายตามที่พนักงานอัยการเรียกเก็บกรณีเป็นค่าใช้จ่ายอื่นอันเกิดขึ้นในการดำเนินการต่อสู้คดีนอกเหนือจากนี้ให้เบิกจ่ายเท่าที่จ่ายจริงตามความจำเป็น เหมาะสมและประหยัดข้อ ๔ กรณีที่การปฏิบัติหน้าที่ของเจ้าหน้าที่ของรัฐมีความเสี่ยงต่อความปลอดภัยและเจ้าหน้าที่ของรัฐร้องขอการคุ้มครองในการปฏิบัติหน้าที่ให้หน่วยงานต้นสังกัดขอรับความคุ้มครองให้เจ้าหน้าที่ของรัฐรายดังกล่าวจากสำนักงานตำรวจแห่งชาติในกรณีที่มีความจำเป็นต้องมีการย้ายเจ้าหน้าที่ของรัฐเพื่อความปลอดภัยให้หน่วยงานต้นสังกัดดำเนินการโดยด่วน โดยมิให้เป็นการเปิดเผยว่าเจ้าหน้าที่ดังกล่าวย้ายไปปฏิบัติหน้าที่หรือช่วยราชการในหน่วยงานใดค่าใช้จ่ายต่าง ๆ ในการเดินทาง ค่าเบี้ยเลี้ยง ค่าเช่าที่พักในห้วงเวลาที่ต้องมีการย้ายไปปฏิบัติหน้าที่หรือช่วยราชการในหน่วยงานอื่นให้สามารถเบิกจ่ายได้ตามอัตราของราชการโดยถือปฏิบัติตามระเบียบของราชการที่เกี่ยวข้องโดยอนุโลมกรณีค่าใช้จ่ายต่าง ๆ ตามวรรคสองที่ระเบียบของราชการที่เกี่ยวข้องไม่ได้กำหนดไว้ให้ส่วนราชการเจ้าสังกัดขอทำความตกลงกับกระทรวงการคลังข้อ ๕[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๙ ตุลาคม พ.ศ. ๒๕๖๐พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๕ ง/หน้า ๑๓/๓๑ ตุลาคม ๒๕๖๐